Na temelju članka 30. stavka 7. i članka 31. stavka 2. Zakona o održivom gospodarenju otpadnom („Narodne novine“ br. 94/13 i 73/17), članka 4. Uredbe o gospodarenju komunalnim otpadnom („Narodne novine“ br. 50/17), članka 36. Statuta Grada Novske (''Službeni vjesnik'' broj 24/09, 47/10, 29/11, 3/13, 8/13 i 39/14) Gradsko vijeće Grada Novske na 7. sjednici održanoj 31. siječnja 2018. godine donijelo je

ODLUKUo načinu pružanja javne usluge prikupljanja miješanog komunalnog otpadai biorazgradivog komunalnog otpada na području Grada Novske

I. OPĆE ODREDBE

**Članak 1.**

Ovom odlukom o načinu pružanja javne usluge prikupljanja miješanog komunalnog otpada i  
biorazgradivog komunalnog otpada i usluge povezane s javnom uslugom na području Grada Novske propisuje se sljedeće:

1. kriterij obračuna količine otpada,  
2. standardne veličine i druga bitna svojstva spremnika za sakupljanje otpada,  
3. najmanja učestalost odvoza otpada prema područjima,  
4. obračunska razdoblja kroz kalendarsku godinu,  
5. područje pružanja javne usluge,  
6. opće uvjete ugovora s korisnicima,  
7. adresa reciklažnog dvorišta,  
8. način provedbe javne usluge i usluge povezane s javnom uslugom,  
9. uvjeti pojedinačnog korištenja javne usluge,  
10. prihvatljiv dokaz o izvršenju javne usluge za pojedinog korisnika,  
11. odredbe o cijeni obvezne minimalne javne usluge,  
12. način određivanja udjela korisnika javne usluge u slučaju kada korisnici javne usluge

koriste zajednički spremnik, a nije postignut sporazum o njihovim udjelima,  
13. odredbe o ugovornoj kazni,  
14. način podnošenja prigovora i postupanja po prigovoru,  
15. odredbe o provedbi Ugovora koji se primjenjuju u slučaju nastupanja posebnih okolnosti,  
16. kriterij za određivanje korisnika usluge u čije ime Grad Novska preuzima obvezu plaćanja

cijene za javnu uslugu,  
17. odredbe o korištenju javne površine za prikupljanje otpada.

II. PODRUČJE OBAVLJANJA JAVNE USLUGE I OBAVLJANJE JAVNE USLUGE

**Članak 2.**

Područje pružanja javne usluge iz ove odluke obuhvaća sva naselja na administrativnom području Grada Novska.

Prikupljanje miješanog komunalnog otpada, biorazgradivog komunalnog otpada i odvojeno  
prikupljanje otpadnog papira, metala, stakla, plastike, tekstila, problematičnog otpada i krupnoga (glomaznog) otpada obavlja se sustavom gospodarenja komunalnog otpada sukladno važećima propisima i prijevoz skupljenog otpada do ovlaštene osobe za obradu tog otpada.

**Članak 3.**

Obavljanje javne usluge prikupljanja miješanog komunalnog otpada, biorazgradivog komunalnoga otpada i usluge povezane s javnom uslugom dodjeljuje se trgovačkom društvu „Novokom“ d.o.o., Adalberta Knoppa 1a, Novska, (u daljnjem tekstu: Davatelj usluge).  
Davatelj usluge osigurava odvojenu primopredaju miješanog komunalnog otpada, biorazgradivoga komunalnog otpada, reciklabilnog komunalnog otpada, glomaznog otpada i problematičnog otpada u reciklažnom dvorištu.

Korisnik usluge na području pružanja javne usluge je vlasnik nekretnine ili posebnog dijela  
nekretnine odnosno korisnik nekretnine ili posebnog dijela nekretnine ako je vlasnik nekretnine ili posebnog dijela nekretnine obvezu plaćanja ugovorom prenio na tog korisnika i o tome obavijestio davatelja usluge.

III. KRITERIJ OBRAČUNA KOLIČINE OTPADA, OBRAČUNSKA RAZDOBLJA KROZ KALENDARSKU GODINU

**Članak 4.**

Kriterij obračuna količine otpada kojeg predaje korisnik javne usluge je volumen spremnika i broj upražnjenja.  
Korištenje javne usluge obračunava se za vremensko razdoblje od jednog mjeseca.

IV. STANDARDNE VELIČINE I DRUGA BITNA SVOJSTVA SPREMNIKA ZA SAKUPLJANJE OTPADA

**Članak 5.**

Miješani komunalni otpad prikuplja se u tipiziranim plastičnim ili metalnim spremnicima za  
prikupljanje miješanog komunalnog otpada volumena 120 litara, 240 litara i 1100 litara.

Biootpad se prikuplja u tipiziranim plastičnim ili metalnim spremnicima za biootpad ili se odlaže u komposterima.

Iznimno za prikupljanje miješanog komunalnog otpada koriste se spremnici – tipizirane vreće  
Davatelja usluge od 120 litara.

Reciklabilni otpad i otpadni papir i karton prikuplja se u plastičnim kantama volumena 120 litara označenih pripadajućim bojama ovisno o vrsti reciklabilnog otpada.  
Tekstilni otpad prikuplja se u metalnim spremnicima za prikupljanje tekstilnog otpada u reciklažnom dvorištu.  
Otpadni papir, metal, plastika, staklo i tekstil prikupljaju se i u spremnicima koji se nalaze na javnim površinama tzv. „zeleni otoci“, u reciklažnom dvorištu i mobilnom reciklažnom dvorištu.

Davatelj usluge će korisniku usluge o njegovom trošku osigurati vrećice iz ovoga članka, a sve prema cjeniku davatelja usluge.

**Članak 6.**

Spremnici za komunalni otpad kod korisnika usluge moraju imati čitku i trajnu oznaku koja sadrži naziv vrste otpada za koju je spremnik namijenjen, naziv Davatelja usluge i oznaku koja je u Evidenciji o preuzetom komunalnom otpadu pridružena korisniku usluge i obračunskom mjestu.  
Korisnik koji već ima spremnik dužan je omogućiti Davatelju usluge označavanje spremnika.

**Članak 7.**

Glomazni otpad prikuplja se, bez naknade, u reciklažnom dvorištu i mobilnom reciklažom dvorištu, a jednom godišnje na lokaciji obračunskog mjesta korisnika usluge.

Izvan odredbe iz stavka 1. ovog članka Davatelj usluge dužan je na zahtjev korisnika usluge osigurati preuzimanje glomaznog otpada od korisnika usluge na obračunskom mjestu korisnika usluge, pri čemu je korisnik usluge dužan platiti cijenu prijevoza tog otpada do reciklažnog dvorišta sukladnog važećem cjeniku.

**Članak 8.**

Zabranjeno je odlaganje krupnog (glomaznog) komunalnog otpada:  
1. u spremnike za prikupljanje komunalnog otpada,  
2. na mjesta koja za to nisu predviđena (unutar drvoreda, dječjih igrališta, javnih zelenih  
površina i parkova, itd).

Zabranjeno je s krupnim (glomaznim) komunalnim otpadom odlagati bačve, kante i slične posude u kojima ima ulja, boja, kiselina, građevinski otpad, EE otpad i drugih opasnih tvari te drugih problematični otpad.

Davatelj usluge dužan je o trošku korisnika usluge zbrinuti predmete iz stavka 2. ovog članka nakon odvoza krupnog (glomaznog) komunalnog potpada.

**Članak 9.**

Problematični otpad korisnici su dužni predavati odvojeno od drugih vrsta otpada.

V. NAJMANJA UČESTALOST ODVOZA OTPADA PREMA PODRUČJIMA

**Članak 10.**

Najmanja učestalost odvoza miješanog komunalnog otpada je jednom (1) tjedno.  
Najmanja učestalost odvoza biorazgradivog otpada iz kompostera je po potrebi, a iz spremnika za biorazgradivi otpad najmanje jednom (1) tjedno.

Najmanja učestalost odvoza otpadnog papira i kartona je jednom (1) mjesečno.  
Najmanja učestalost odvoza reciklabilnog otpada je jednom (1) mjesečno.

Za sve korisnike javne usluge planirana dinamika preuzimanja sadržaja spremnika miješanog  
komunalnog otpada i biorazgradivog komunalnog otpada, te prijevoz istog od obračunskog mjesta korisnika usluge u obračunskom razdoblju utvrđuje se u Izjavi o načinu korištenja javne usluge (dalje u tekstu: Izjava).

VI. OPĆI UVJETI UGOVORA S KORISNICIMA

**Članak 11.**

Ugovor o korištenju javne usluge (u daljnjem tekstu: Ugovor) smatra se sklopljenim ako:

1. kad korisnik usluge dostavi Davatelju usluge Izjavu,  
2. prilikom prvog korištenja javne usluge ili zaprimanja na korištenje spremnika za primopredaju komunalnog otpada u slučaju kad korisnik usluge ne dostavi davatelju usluge Izjavu.

Bitne sastojke Ugovora čine ova odluka, izjava i cjenik javne usluge.

Davatelj usluge dužan je omogućiti korisniku usluge uvid u akte iz stavka 3. ovoga članka prije sklapanja i izmjene i/ili dopune Ugovora i na zahtjev korisnika usluge.

Prihvatljivi dokaz izvršenja javne usluge za pojedinog korisnika usluge predstavlja evidencija Davatelja usluge o pražnjenju spremnika tijekom obračunskog razdoblja za pojedinog korisnika usluge, pri čemu Davatelj usluge ne odgovara za neovlašteno korištenje spremnika od strane trećih osoba već je svaki korisnik usluge dužan osigurati da njemu dodijeljene spremnike ne koriste neovlašteno treće osobe.

Grad Novska i Davatelj usluge dužni su putem sredstava javnog informiranja, mrežne stranice, dostavom pisane obavijesti ili na drugi za korisnika usluge prikladni način osigurati, da je korisnik usluge, prije sklapanja Ugovora ili izmjene i/ili dopune Ugovora, upoznat s propisanim odredbama koje uređuju sustav sakupljanja komunalnog otpada.

VII. ADRESA RECIKLAŽNOG DVORIŠTA U GRADU NOVSKA

**Članak 12.**

Reciklažno dvorište Grada Novske nalazi se u sklopu deponije komunalnog otpada „Kurjakana“

Lokacija i vrijeme rada mobilnog reciklažnog dvorišta objavljuje se na službenim mrežnim stranicama Davatelja usluge i Grada Novska.

VIII. NAČIN PROVEDBE JAVNE USLUGE I USLUGE POVEZANE S JAVNOM USLUGOM

**Članak 13.**

U okviru sustava sakupljanja komunalnog otpada pruža se javna usluga prikupljanja miješanog i biorazgradivog komunalnog otpada putem spremnika na lokaciji obračunskog mjesta korisnika usluge, pri čemu se otpadni papir i karton prikuplja odvojeno od biootpada u zasebnim spremnicima.

Korisnici usluge koji se odluče za kompostiranje biootpada dužni su to navesti u Izjavi, te isti oporabiti i zbrinuti sukladno propisima koji uređuju gospodarenje otpadom.

**Članak 14.**

Korisniku usluge pružaju se, bez naknade, sljedeće usluge povezane s javnom uslugom:  
- prikupljanje reciklabilnog komunalnog otpada na lokaciji obračunskog mjesta korisnika usluge,  
- prikupljanje otpadnog papira, metala, plastike, stakla i tekstila putem spremnika postavljenih na javnoj površini,  
- prikupljanje glomaznog otpada dva puta godišnje na lokaciji obračunskog mjesta korisnika usluge.

Prikupljanje svih navedenih vrsta komunalnog otpada iz prethodnog stavka, kao i drugih vrsta otpada određenih posebnim propisom, vršit će se u reciklažnom dvorištu.

**Članak 15.**

Na zahtjev korisnika usluge Davatelj usluge iznimno će preuzeti veće količine miješanog i  
biorazgradivog komunalnog otpada sukladno cjeniku i Općim uvjetima isporuke javne usluge  
prikupljanja miješanog komunalnog otpada i biorazgradivog komunalnog otpada

IX. UVJETI POJEDINAČNOG KORIŠTENJA JAVNE USLUGE

**Članak 16.**

Za korisnike javne usluge u višestambenim zgradama uvjeti pojedinačnog korištenja javne usluge osigurani su putem zajedničkih spremnika na lokaciji obračunskog mjesta na spremnik volumena 1100 litara za dva odvoza tjedno.

Za korisnike javne usluge koji su u obiteljskim kućama, uvjeti pojedinačnog korištenja javne usluge osigurani su dodjelom osnovnog spremnika minimalnog volumena od 120 i 240 litara za miješani komunalni otpad.

Korisnik javne usluge koji iskaže potrebu u izjavi ili pisanim zahtjevom za korištenjem usluge iznad obavezne minimalne javne usluge, Davatelj usluge će omogućiti odvoz komunalnog otpada putem posebnih vrećica na račun korisnika prema cjeniku.

X. PRIHVATLJIV DOKAZ O IZVRŠENJU JAVNE USLUGE ZA POJEDINOG KORISNIKA

**Članak 17.**

Prihvatljivi dokaz o izvršenju javne usluge za korisnika javne usluge je izvadak iz evidencije Davatelja usluge o pražnjenju spremnika tijekom obračunskog razdoblja za pojedinog korisnika usluge dobiven elektroničkim očitanjem pražnjenja označenog spremnika.

XI. CIJENA JAVNE USLUGE

**Članak 18.**

Davatelj usluge obračunava korisniku usluge cijenu javne usluge prikupljanja miješanog i  
biorazgradivog komunalnog otpada (u daljnjem tekstu: cijena javne usluge) razmjerno količini predanog miješanog komunalnog otpada u obračunskom razdoblju pri čemu je kriterij količine otpada u obračunskom razdoblju volumen spremnika otpada i broj pražnjenja spremnika.

**Članak 19.**

Cijena javne usluge određuje se cjenikom koji nije sastavni dio ove Odluke.  
Cjenik donosi Davatelj usluge uz prethodnu suglasnost Gradonačelnika Grada Novske, te ga je dužan objaviti na svojim mrežnim stranicama.

**Članak 20.**

Strukturu cijene javne usluge čini cijena javne usluge za količinu predanog miješanog komunalnog otpada, cijena obvezne minimalne javne usluge i cijena ugovorne kazne.

**Članak 21.**

Cijena javne usluge za količinu predanog miješanog komunalnog otpada određuje se prema izrazu:

C = MJU + (JC xV x BP x U) +UK

pri čemu je:

C - cijena javne usluge za količinu predanog miješanog komunalnog otpada izražena u kunama

MJU – cijena obvezne minimalne javne usluge izražena u kunama

JC – jedinična cijena pražnjenja volumena spremnika miješanog komunalnog otpada izražena u kunama sukladno Cjeniku

V – volumen zaduženog spremnika izražen u litrama

BP – broj pražnjenja spremnika miješanog komunalnog otpada u obračunskom razdoblju sukladno podacima u Evidenciji

U – udio korisnika usluge u korištenju spremnika izražen kao 1/n, gdje je n - broj korisnika usluge

UK – ugovorna kazna izražena u kunama

Kad jedan korisnik usluge samostalno koristi spremnik, udio korisnika usluge u korištenju spremnika je jedan (1).

Kad više korisnika usluge zajednički koriste spremnik, zbroj udjela svih korisnika, određenih  
međusobnim sporazumom ili prijedlogom Davatelja usluge, mora iznositi jedan (1).

XII. CIJENA OBVEZNE MINIMALNE JAVNE USLUGE

**Članak 22.**

Obvezna minimalna javna usluga je dio javne usluge koju je potrebno osigurati kako bi sustav  
sakupljanja komunalnog otpada mogao ispuniti svoju svrhu poštujući pritom obvezu o osiguranju primjene načela „onečišćivač plaća“, ekonomski održivo poslovanje te sigurnost, redovitost i kvalitetu pružanja javne usluge (hladni pogon ili spremnost sustava).

Cijena obvezne minimalne javne usluge uključuje troškove: obveznog minimalnog obilaska  
obračunskih mjesta radi odvoza, nabave i održavanje opreme za prikupljanje otpada, prijevoza  
otpada, održavanja komunalnih objekata, obrade i odlaganja otpada, rada reciklažnog dvorišta i mobilnog reciklažnog dvorišta vezan uz zaprimanje otpada nastalog u kućanstvu na području izvršavanja javne usluge, prijevoza i obrade glomaznog otpada preuzetog jednom godišnje na obračunskom mjestu korisnika usluge, vođenja propisanih evidencija i izvješćivanja u vezi s javnom uslugom.

XIII. NAČIN ODREĐIVANJA UDJELA KORISNIKA JAVNE USLUGE U SLUČAJU KADA KORISNICI JAVNE USLUGE KORISTE ZAJEDNIČKI SPREMNIK, A NIJE POSTIGNUT SPORAZUM O NJIHOVIM UDJELIMA

**Članak 23.**

U slučaju kad su korisnici javne usluge kućanstva i koriste zajednički spremnik, a nije postignut sporazum o njihovim udjelima, Davatelj usluge određuje udio korisnika usluge u korištenju zajedničkog spremnika na način da je kriterij za određivanje udjela korisnika usluge omjer broja fizičkih osoba u kućanstvu korisnika usluge i ukupnog broja fizičkih osoba na obračunskom mjestu.

Broj fizičkih osoba u kućanstvu korisnika usluge Davatelj usluge utvrđuje na temelju očitovanja vlasnika odnosno korisnika nekretnine sadržanog u Izjavi, odnosno kad je potrebno temeljem podataka očitanja mjernih uređaja za potrošnju električne energije, pitke vode ili na drugi način.

**Članak 24.**

U slučaju kad su korisnici javne usluge pravne osobe ili fizičke osobe – obrtnici koriste zajednički spremnik, a nije postignut sporazum o njihovim udjelima, Davatelj usluge određuje udio korisnika usluge u korištenju zajedničkog spremnika na sljedeći način.  
Davatelj usluge prvo utvrđuje na temelju očitovanja vlasnika odnosno korisnika nekretnine sadržanog u Izjavi a kada je potrebno i na temelju podataka očitanja mjernih uređaja za potrošnju električne energije, pitke vode ili na drugi način:

- za kućanstvo kao korisnika usluge - broj fizičkih osoba u kućanstvu,  
- za pravnu osobu kao korisnika usluge - broj zaposlenika, ali ne manje od jedan po nekretnini,  
- za fizičku osobu – obrtnika kao korisnika usluge - broj zaposlenika odnosno korisnika nekretnine, ali ne manje od jedan po nekretnini.

Zbrojem prethodno navedenih kategorija dolazi se do ukupnog broja fizičkih osoba na određenom obračunskom mjestu, te se udio korisnika usluge u korištenju zajedničkog spremnika izračunava na način da se broj fizičkih osoba po pojedinom korisniku usluge (kućanstvu, pravnoj osobi odnosno fizičkoj osobi – obrtniku) stavlja u omjer s ukupnim brojem fizičkih osoba na obračunskom mjestu.

XIV. UGOVORNA KAZNA

**Članak 25.**

Korisnik usluge dužan je platiti iznos ugovorne kazne za postupanje protivno ugovoru o  
korištenju javne usluge za navedene slučajeve:  
-ako ne koristi javnu uslugu i ne predaje miješani komunalni otpad i biorazgradivi komunalni  
otpad davatelju javne usluge , ugovorna kazna iznosi 1.000,00 kuna,  
-ako na svom obračunskom mjestu postupa s otpadom na način kojim se dovodi u opasnost  
ljudsko zdravlje i dovodi do rasipanja otpada oko spremnika i uzrokuje pojava neugode drugoj osobi zbog mirisa otpada, ugovorna kazna iznosi 500,00 kuna,  
-ako ne predaje biorazgradivi komunalni otpad, reciklabilni komunalni otpad, problematični  
otpad i glomazni otpad odvojeno od miješanog komunalnog otpada, ugovorna kazna iznosi  
300,00 kuna,  
-ako ne predaje problematični otpad u reciklažno dvorište ili mobilno reciklažno dvorište, ugovorna kazna iznosi 300,00 kuna,

-ako s krupnim ( glomaznim) otpadom postupa na način da isti odlaže u spremnike za  
prikupljanje miješanog komunalnog otpada, zatim unutar drvoreda, dječjih igrališta, javnih  
zelenih površina i parkova te na mjesta koja za to nisu predviđena, te da s krupnim (glomaznim) komunalnim otpadom odlaže bačve, kante i slične posude u kojima ima ulja, boja, kiselina i drugih opasnih tvari te drugog problematičnog otpada, ugovorna kazna iznosi minimalno 1.000,00 kuna odnosno iznosi razmjerno troškovima uklanjanja i posljedica takvog postupanja,  
-ako ne drži spremnik na za to propisanom mjestu, ugovorna kazna iznosi 200,00 kuna,  
-ako onemogući davatelju usluge pristup spremniku na mjestu primopredaje , ugovorna kazna  
iznosi 200,00 kuna,  
-ako ne omogući davatelju usluge označavanje spremnika s kojim već raspolaže , ugovorna kazna iznosi 500,00 kuna,  
-ako je uništio ili oštetio spremnik dodijeljen korisniku usluge postavljen na javnoj površini za  
prikupljanje miješanog komunalnog otpada i biorazgradivog komunalnog otpada, ugovorna  
kazna iznosi 250,00 kuna,  
-ako je uništio ili oštetio spremnik postavljen na javnoj površini za prikupljanje miješanog  
komunalnog otpada, biorazgradivog otpada, papira, kartona, plastike i ostalog reciklabilnog  
otpada, ugovorna kazna iznosi 2.000,00 kuna,  
-ako u slučaju povećane potrebe za korištenjem javne usluge iznad obvezne minimalne usluge, ne koristi propisano označene vrećice, ugovorna kazna iznosi 200,00 kuna,  
-ako je u izjavi o načinu korištenja usluge očigledno naveo netočne podatke, osobito ukoliko je lažno naveo da trajno ne koristi nekretninu, ugovorna kazna iznosi 3.000,00 kuna;

- ako nije u roku od 30 dana, od početka korištenja novoizgrađene nekretnine, odnosno posebnog dijela takve nekretnine ili prava takve korištenja nekretnine, odnosno posebnog dijela takve nekretnine (kada je vlasnik nekretnine obvezu plaćanja ugovorom prenio na tog korisnika), o istome pisanim putem, obavijestio davatelja usluge, ugovorna kazna iznosi 2.000,00 kuna,

Za postupanja prema prethodnom stavku ovoga članka za korisnika usluge koji zajedno s ostalim korisnicima usluge zajednički koristi spremnik, u slučaju kada se ne utvrdi odgovornost pojedinog korisnika usluge, na nastalu obvezu plaćanja ugovorne kazne primjenjuje se odredba članka 20. stavka 9. Uredbe što znači da nastalu obavezu plaćanja ugovorne kazne u slučaju kada se ne utvrdi odgovornost pojedinog korisnika snose svi korisnici usluge koji koriste zajednički spremnik sukladno udjelima u korištenju spremnika.

Radi utvrđivanja nužnih činjenica kojima se utvrđuje postupanje korisnika usluge protivno  
Ugovoru o korištenju javne usluge prema ovom članku, kao i činjenica nužnih za obračun  
ugovorne kazne, davatelj usluge ovlašten je i dužan postupati po prijavi komunalnih redara,  
razmotriti i ispitati prijave građana, uzimati potrebne izjave od korisnika usluga, svojih  
zaposlenika i trećih osoba, koristiti foto/ video dokumentaciju, koristiti podatke iz izjave o načinu korištenja javne usluge, evidencije o preuzetom komunalnom otpadu, podatke očitanja mjernih uređaja za potrošnju električne energije ili pitke vode, podatke iz svojih poslovnih knjiga i drugih evidencija, cjenika ovlaštenih proizvođača opreme i uređaja, stručne, obrazložene i ovjerene procjene nastalih troškova uslijed pojedinog postupanja, vremensko trajanje pojedinog postupanja, te sve druge dokaze s pomoću kojih se i u svezi s drugim dokazima nedvojbeno može utvrditi postupanje korisnika usluge prema ovom članku odnosno koji mogu poslužiti za obračun ugovorne kazne.

Ukoliko se utvrdi da je korisnik usluge počinio više radnji za koje je prema ovom članku propisana obveza plaćanja ugovorne kazne, davatelj usluge će mu za svaku od navedenih radnji obračunati i naplatiti ugovornu kaznu.

XV. NAČIN PODNOŠENJA PRIGOVORA I POSTUPANJA PO PRIGOVORU

**Članak 26.**

Davatelj usluge dužan je omogućiti korisniku javne usluge mogućnost podnošenja pisanih prigovora poštom, telefaksom, elektroničkom poštom ili pismenim podneskom u sjedištu Davatelja usluge.

Davatelj usluge dužan je voditi i čuvati pisanu evidenciju prigovora korisnika najmanje godinu dana od primitka prigovora korisnika.

Rok za pisanu reklamaciju na ispostavljeni račun je 8 (osam) dana od dostave računa, u protivnom se smatra da je ispostavljeni račun nesporan, a priloženi obračun pravilan.

XVI. ODREDBE O PROVEDBI UGOVORA KOJI SE PRIMJENJUJU U SLUČAJU NASTUPANJA POSEBNIH OKOLNOSTI

**Članak 27.**

Davatelj usluge se neće smatrati odgovornim za kašnjenja u ispunjenju ili neispunjenje obveza iz Ugovora koje je uzrokovano neočekivanim i nepredvidivim okolnostima ili više sile na koje Davatelj usluge nije mogao utjecati ( npr. elementarna nepogoda, ograničenja uvedena zakonom, neredi, nemiri i dr).

U slučaju kašnjenja u ispunjenju ili neispunjenja obveza uzrokovanih nastupom posebnih okolnosti, Davatelj usluge će o istom bez odgode obavijestiti korisnike usluga na prikladan način te se ispunjenje obveza Davatelja usluga odgađa za vrijeme trajanja posebnih okolnosti.

XVII. KRITERIJ ZA ODREĐIVANJE KORISNIKA USLUGE U ČIJE IME GRAD NOVSKA PREUZIMA OBVEZU PLAĆANJA CIJENE ZA JAVNU USLUGU

**Članak 28.**

Kriterij za određivanje korisnika usluge u čije ime Grad Novska preuzima obvezu plaćanja dijela cijene javne usluge određuje se propisima i gradskim odlukama o socijalnoj skrbi koji se odnose na troškova stanovanja i drugih oblika socijalne pomoći.

XVIII. ODREDBE O KORIŠTENJU JAVNE POVRŠINE ZA PRIKUPLJANJE OTPADA

**Članak 29.**

Ako ne postoje prostorne i tehničke mogućnosti smještaja spremnika za prikupljanje miješanog, biorazgradivog i reciklabilnog komunalnog otpada na obračunskom mjestu korisnika usluge na vlastitoj nekretnini, spremnici se mogu postaviti na javnoj površini. Lokaciju spremnika na javnoj površini određuje nadležni upravni odjel Grad Novska.

Lokacije zelenih otoka određuje nadležni upravni odjel, te se iste objavljuju na službenim mrežnim stranicama Davatelja usluge i Grada Novska.

Kod izgradnje novih zgrada preporuča se osigurati mjesto za spremnike na zemljištu vlasnika.

XIX. OBVEZE DAVATELJA USLUGE

**Članak 30.**

Davatelj usluge dužan je :  
1. prikupljati i odvoziti komunalni otpad na području Grada Novska u skladu sa Zakonom,  
Uredbom i ovom Odlukom,  
2. osigurati korisniku usluge spremnik za primopredaju miješanog komunalnog otpada, vrećice za reciklabilni komunalnog otpada i komposter za biorazgradivi komunalni otpad odnosno spremnik za biorazgradivi otpad,  
3. označiti spremnik oznakom,  
4. dostaviti korisniku usluge Obavijest o prikupljanju miješanog komunalnog otpada,  
biorazgradivog komunalnog otpada i reciklabilnog komunalnog otpada sukladno čl.16.  
Uredbe najkasnije do kraja prosinca tekuće kalendarske godine za iduću kalendarsku godinu,  
5. osigurati provjeru da otpad sadržan u spremniku prilikom primopredaje odgovara vrsti  
otpada čija se primopredaja obavlja,  
6. preuzeti sadržaj spremnika od korisnika usluge,  
7. voditi evidenciju o preuzetoj količini otpada,  
8. odgovarati za sigurnost, redovitost i kvalitetu Usluge,  
9. izraditi cjenik javne usluge, objaviti ga na mrežnoj stranici i za njega prije primjene odnosno izmjene ishoditi suglasnost Gradonačelnika Grada Novska,  
10. gospodariti s odvojeno sakupljenim komunalnim otpadom, uključujući preuzimanje i prijevoz tog otpada, sukladno propisanom redu prvenstva gospodarenja otpadom i na način koji ne dovodi do miješanja odvojeno sakupljenog komunalnog otpada s drugom vrstom otpada ili s otpadom koji ima drugačija svojstva,  
11. osigurati sve druge uvjete sukladno Zakonu i Uredbi.

Davatelj usluge je dužan osigurati uvjete kojima se ostvaruje pojedinačno korištenje Usluge uključivo i kad više korisnika koristi zajednički spremnik.

Davatelj usluge je dužan na svojoj mrežnoj stranici objaviti i održavati poveznice na mrežne stranice Narodnih novina na kojima su objavljeni Zakon i Uredba, digitalnu presliku Odluke, elektroničku presliku cjenika i obavijest o načinu podnošenja prigovora sukladno obvezama iz posebnog propisa kojim se uređuje zaštita potrošača.

XX. OBAVEZE KORISNIKA USLUGE

**Članak 31.**

Korisnik usluge je dužan :  
1. koristiti Uslugu i predati miješani komunalni otpad i biorazgradivi komunalni otpad Davatelju usluge na području na kojem se nalazi nekretnina korisnika usluge,  
2. dostaviti Davatelju usluge Izjavu o načinu korištenja javne usluge,  
3. preuzeti od Davatelja usluge standardizirane spremnike za otpad, te iste spremnike držati na  
mjestu određenom za njihovo držanje i ne premještati ih bez suglasnosti Davatelja usluge,  
4. omogućiti Davatelju usluge pristup spremniku na mjestu primopredaje u slučaju kad mjesto  
primopredaje otpada nije na javnoj površini,  
5. postupati s otpadom na obračunskom mjestu (adresi nekretnine) korisnika usluge na način  
kojim se ne dovodi u opasnost ljudsko zdravlje i ne dovodi do rasipanja otpada oko spremnika i ne uzrokuje pojava neugode drugoj osobi zbog mirisa otpada,  
6. odgovarati za postupanje s otpadom i spremnikom na obračunskom mjestu korisnika usluge  
sukladno Zakonu, Uredbi i ovoj Odluci,  
7. zajedno s ostalim korisnicima usluge na istom obračunskom mjestu odgovarati za obveze  
nastale zajedničkim korištenjem spremnika sukladno Zakonu, Uredbi i ovoj Odluci,  
8. predavati biorazgradivi komunalni otpad, reciklabilni komunalni otpad, problematični otpad i glomazni otpad odvojeno od miješanog komunalnog otpada,  
9. sav komunalni otpad prikupljati isključivo u odgovarajuće spremnike za otpad, na za to  
predviđena mjesta, sukladno vrsti otpada i namjeni spremnika, poštujući pritom pravila o  
odvojenom prikupljanju različite vrste komunalnog otpada te pravila sustava sakupljanja  
komunalnog otpada,  
10. predavati problematični otpad u reciklažno dvorište ili mobilno reciklažno dvorište ,  
11. predavati po potrebi krupni (glomazni) otpad u reciklažno dvorište, mobilno reciklažno dvorište ili jednom godišnje na lokaciji obračunskog mjesta korisnika usluge,  
12. plaćati Davatelju usluge cijenu javne usluge, u skladu s važećim cjenikom,

13. korisnik usluge dužan je u roku od 15 dana od početka korištenja nekretnine, odnosno posebnog dijela nekretnine o tome pisanim putem obavijestiti davatelja usluge,

14. postojeći korisnik usluge u slučaju bilo kakvih promjena podataka vezanih uz ugovorni odnos ili prestanka korištenja nekretnine (stan, kuća, poslovni prostor ), a koje utječu na međusobne odnose između davatelja usluge i korisnika usluge, dužan je iste prijaviti davatelju usluge najkasnije u roku od 15 dana od dana kada je nastupila promjena.

XXI. IZJAVA O NAČINU KORIŠTENJA JAVNE USLUGE

**Članak 32.**

Korisnik usluge dužan je dostaviti Davatelju usluge Izjavu o načinu korištenja javne usluge (u daljnjem tekstu: Izjava).

Izjava se daje na obrascu koji sadrži sljedeće:  
1. obračunsko mjesto,  
2. podatke o korisniku usluge (ime i prezime ili naziv pravne osobe ili fizičke osobe –obrtnika te OIB i adresu),  
3. mjesto primopredaje,  
4. udio u korištenju spremnika,  
5. vrstu, zapremninu i količinu spremnika sukladno ovoj Odluci,  
6. broj planiranih primopredaja miješanog komunalnog otpada i biorazgradivog komunalnog  
otpada u obračunskom razdoblju,  
7. očitovanje o kompostiranju biootpada,  
8. očitovanje o korištenju nekretnine na obračunskom mjestu i broju fizičkih osoba koje koriste nekretninu ili o trajnom nekorištenju nekretnine,  
9. obavijest davatelja usluge o uvjetima kad se Ugovor o korištenju javne usluge smatra  
sklopljenim,  
10. izjavu korisnika kojom potvrđuje da je upoznat s Ugovorom o korištenju javne usluge,  
11. uvjete raskida Ugovora o korištenju javne usluge,  
12. izvadak iz cjenika javne usluge.

Korisnik usluge je dužan vratiti Davatelju usluge dva (2) primjerka Izjave s potpisom korisnika usluge u pisanom obliku u roku od petnaest (15) dana od dana zaprimanja.

Davatelj usluge je dužan po zaprimanju Izjave sukladno stavku 2. ovoga članka, korisniku usluge vratiti jedan (1) ovjereni primjerak Izjave u roku od osam (8) dana od zaprimanja.

Davatelj usluge je dužan primijeniti podatak iz Izjave koji je naveo korisnik usluge (stupac: očitovanje korisnika usluge) kada je taj podatak u skladu sa Zakonom o održivom gospodarenju otpadom, Uredbom i ovom Odlukom.

Iznimno od stavka 7. ovoga članka Davatelj usluge primjenjuje podatak iz Izjave koji je naveo Davatelj usluge (stupac: prijedlog davatelja javne usluge) u sljedećem slučaju:

1. kad se korisnik usluge ne očituje o podacima iz stavka 2. ovoga članka u roku iz stavka 5.  
ovoga članka,

2. kad više korisnika usluge koristi zajednički spremnik, a među korisnicima usluge nije  
postignut dogovor o udjelima korištenja zajedničkog spremnika na način da zbroj svih udjela  
čini jedan, primjenjuje se udio korisnika usluge u korištenju zajedničkog spremnika koji je  
odredio davatelj usluge.

XXII. NADZOR NAD PROVEDBOM ODLUKE

**Članak 33.**

Upravni nadzor nad primjenom ove Odluke obavlja Upravni odjel nadležan za zaštitu okoliša i gospodarenje otpadom Inspekcijski nadzor nad primjenom ove Odluke provodi komunalni redar Grada Novska.

XXIII. PRIJELAZNE I ZAVRŠNE ODREDBE

**Članak 34.**

Davatelj usluge obvezan je ispuniti tehničko-tehnološke uvjete naplate odvoza otpada po volumenu na cijelom području vršenja javne usluge u roku od 12 mjeseci od dana stupanja na snagu ove Odluke.

Naplata odvoza otpada do zaključenja pojedinačnih ugovora sukladno ovoj Odluci, naplaćivat će se prema dosadašnjem načinu naplate.

**Članak 35.**

Dok se ne osiguraju tehničko-tehnološke mogućnosti odvojenog odlaganja i gospodarenja biorazgradivim i miješanim komunalnim otpadom, biorazgradivi i miješani komunalni otpad prikupljat će se kod Korisnika usluge na njegovom obračunskom mjestu zajedno i neodvojeno u jednom spremniku /vrećici.

**Članka 36.**

Danom stupanja na snagu ove Odluke prestaju važiti :

1. Odluka o obvezatnom korištenju komunalne usluge održavanja čistoće u dijelu koji se odnose na sakupljanje i odvoz komunalnog otpada u Gradu Novska ( „Službeni vjesnik“ broj 35/04),  
2. Odredbe iz Glave V. skupljanje, odvoz i postupanje s komunalnim otpadom i kaznene odredbe iz glave X. Odluke o komunalnom redu Grada Novska ( „Službeni vjesnik“ broj 07/14) koje se odnose na gospodarenje otpadom i nisu usklađene s ovom odlukom.

**Članak 37.**

Ova odluka stupa na snagu osmog (8) dana od objave u Službenog vjesniku.

KLASA:

URBROJ:2176/04-01-18-1

Novska, 31. siječnja 2018.

**PREDSJEDNIK GRADSKOG VIJEĆA**

**GRADA NOVSKE**

**Ivica Vulić**

PRILOG 1

OPĆI UVJETI UGOVORA S KORISNICIMA USLUGA O KORIŠTENJU JAVNE USLUGE PRIKUPLJANJA MIJEŠANOG KOMUNALNOG OTPADA I BIORAZGRADIVOG KOMUNALNOG  
OTPADA

**Članak 1.**

Davatelj usluge i davatelj usluge povezane s javnom uslugom dužan je :  
1. osigurati korisniku usluge spremnik za primopredaju miješanog komunalnog otpada,  
biorazgradivog komunalnog otpada i reciklabilnog komunalnog otpada,  
2. označiti spremnik oznakom,  
3. dostaviti korisniku usluge Obavijest,  
4. preuzeti sadržaj spremnika od korisnika usluge,  
5. odgovarati za sigurnost, redovitost, i kvalitetu javne usluge i usluge povezane s javnom  
uslugom,  
6. osigurati provjeru da otpad sadržan u spremniku prilikom primopredaje odgovara vrsti  
otpada čija se primopredaja obavlja,  
7. prema podacima iz izjave o načinu korištenja javne usluge, osigurati korisniku usluge  
standardizirane spremnike za miješani komunalni otpad, biootpad i otpadni papir odnosno  
komposter,  
8. pažljivo rukovati posudama za odlaganje otpada, tako da se iste ne oštećuju, a odloženi  
otpad ne rasipa i onečišćava okolinu. Svako onečišćivanje i oštećenje prouzrokovano  
skupljanjem i odvozom otpada isti su dužni odmah otkloniti. Nakon pražnjenja posuda za  
odlaganje otpada davatelj usluge dužan ih je vratiti na mjesto na kojem su bile i zatvoriti  
poklopac,  
9. po zaprimanju Izjave novog korisnika usluge vratiti jedan ovjereni primjerak Izjave u roku  
od 15 dana od zaprimanja.

**Članak 2.**

Korisnik javne usluge dužan je:

1.koristiti javnu uslugu i predati miješani komunalni otpad i biorazgradivi komunalni otpad  
 Davatelju javne usluge na području na kojem se nalazi nekretnina korisnika usluge,  
2. omogućiti davatelju javne usluge pristup spremniku na mjestu primopredaje u slučaju kad  
 mjesto primopredaje otpada nije na javnoj površini,  
3. postupati s otpadom na obračunskom mjestu korisnika usluge na način kojim se ne dovodi  
 u opasnost ljudsko zdravlje i ne dovodi do rasipanja otpada oko spremnika i ne uzrokuje  
 pojava neugode drugoj osobi zbog mirisa otpada,  
4. odgovarati za postupanje s otpadom i spremnikom na obračunskom mjestu korisnika  
 usluge sukladno Zakonu, ovoj Uredbi i Odluci,  
5. zajedno s ostalim korisnicima usluge na istom obračunskom mjestu odgovarati za obveze  
 nastale zajedničkim korištenjem spremnika sukladno Zakonu, ovoj Uredbi i Odluci,  
6. predavati biorazgradivi komunalni otpad, reciklabilni komunalni otpad, problematični  
 otpad i glomazni otpad odvojeno od miješanog komunalnog otpada,  
7. predavati problematični otpad u reciklažno dvorište ili mobilno reciklažno dvorište,  
8. korisnik usluge je dužan vratiti Davatelju usluge dva primjerka izjave s potpisom korisnika  
 usluge u pisanom obliku ili elektroničkim putem u roku od 15 dana od dana zaprimanja,  
9. Novi korisnik usluge dužan je u roku od 15 dana od početka korištenja nekretnine, odnosno posebnog dijela nekretnine o tome pisanim putem obavijestiti davatelja usluge, a Davatelj usluge je dužan u daljnjem roku od 15 dana dostaviti Izjavu o načinu korištenja javne usluge,  
10. Postojeći Korisnik usluge u slučaju bilo kakvih promjena podataka vezanih uz ugovorni odnos ili prestanka korištenja nekretnine (stan, kuća, poslovni prostor ), a koje utječu na međusobne odnose između Davatelja usluge i korisnika usluge, dužan je iste prijaviti Davatelju usluge najkasnije u roku od 15 dana od dana kada je nastupila promjena,  
11. Svaka promjena koja se prijavljuje prihvaća se od datuma prijave, te je isključena mogućnost retroaktivnog učinka prijavljene promjene. Prilikom promjene svi dospjeli računi moraju biti plaćeni. Prilikom konačnog prestanka korištenja javne usluge, korisnik usluge (vlasnik nekretnine) je dužan platiti sve do tada zaprimljene račune i tek tada može brisati iz evidencije korištenja usluge,  
12. spremnike redovito održavati u ispravnom i funkcionalnom stanju, te je odgovoran za  
svako namjerno oštećenje kao i nestanak. U slučaju otuđenja i oštećenja posuda za odlaganje otpada trošak nabave novih snosit će korisnik usluge,  
13. Spremnike za odlaganje otpada u pravilu smjestiti na svojoj nekretnini odnosno u objektima ili drugim prostorima u svom vlasništvu. Iznimno, posude mogu biti smještene i na  
javnoj površini (višestambene zgrade).

**Članak 3.**

Korisnici usluge javnu uslugu ugovaraju zaključenjem Ugovora sukladno Odluci.  
Ugovor se smatra sklopljenim:  
1. kad korisnik usluge dostavi Davatelju usluge Izjavu ili  
2. prilikom prvog korištenja javne usluge ili zaprimanja na korištenje spremnika za  
primopredaju komunalnog otpada u slučaju kad korisnik usluge ne dostavi davatelju usluge  
Izjavu.  
Zaključenjem Ugovora korisnik usluge pristaje na primjenu odredbi ovih Općih uvjeta.  
Ugovori s korisnicima usluge zaključuju se na neodređeno vrijeme.

**Članak 4.**

Cijena javne usluge utvrđuje se cjenikom javne usluge kojeg donosi i mijenja Davatelj usluge  
sukladno odredbama Odluke.  
Korisnik usluge je dužan plaćati cijenu javne usluge utvrđenu cjenikom javne usluge.  
Cijenu javne usluge korisnici usluge plaćaju na temelju računa koji im Davatelj usluge  
ispostavlja jednom mjesečno, kad nastaje obveza plaćanja.

**Članak 5.**

Ugovorne strane suglasno utvrđuju da će sve eventualne sporove pokušati riješiti mirnim  
putem, a ukoliko u tome ne uspiju, sporove će rješavati u mjesno nadležnom sudu.

|  |  |  |  |
| --- | --- | --- | --- |
| PRILOG 2. | | | |
|  | IZJAVA  o načinu korištenja javne usluge prikupljanja miješanog i biorazgradivog  komunalnog otpada | | |
|  |  |  |  |
|  |  | Prijedlog davatelja usluge | Očitovanje korisnika usluge ukoliko su podaci točni i ukoliko se slažete sa prijedlogom upišite (+) |
| 1. | Obračunsko mjesto: (adresa nekretnine) |  |  |
| 2. | Ime i prezime ili naziv pravne osobe ili fizičke osobe koje obavljaju samostalnu djelatnost |  |  |
| OIB korisnika |  |  |
| Adresa korisnika |  |  |
| 3. | Mjesto primopredaje  (lokacija spremnika kod korisnika) |  |  |
| 4. | Udio u korištenju spremnika |  |  |
| 5. | Vrsta i broj spremnika |  |  |
| a) | za individualne korisnike |  |  |
|  | spremnik za miješani komunalni otpad |  |  |
|  | spremnik za papir |  |  |
| b) | za višestambene zgrade (zajednički spremnici) |  |  |
|  | spremnik za miješani komunalni otpad |  |  |
|  | spremnik za papir |  |  |
|  | spremnik za plastiku |  |  |
|  | spremnik za staklo |  |  |
|  | spremnik za met ambalažu |  |  |
|  | spremnik za biootpad |  |  |
| 6. | Broj planiranih primopredaja |  |  |
| Miješani komunalni otpad (MKO) |  |  |
| Papir i karton |  |  |
| Biootpad |  |  |
| 7. | Očitovanje o vlastitom kompostiranju biootpada:(korisnik ne koristi uslugu odvoza biootpada) |  |  |
| 8. | Očitovanje o nekorištenju nekretnine: (nekorištenje nekretnine godinu dana i više. Zahtjev se podnosi svake godine.) |  | od\_\_\_\_\_\_do\_\_\_\_\_\_\_ |
| 9. | Izvadak iz cjenika javne usluge | C= MJU+(JCxVxBPxU) | |
|  | Cijena minimalne javne usluge (MJU): |  | |
|  | Jedinična cijena pražnjena volumena spremnika (JC): |  | |
|  | Ukupan volumen spremnika (V) |  | |
|  | Broj pražnjenja spremnika (BP) |  | |
|  | Udio korisnika usluge u korištenju spremnika (U) |  | |
| 10. | Napomene korisnika usluge (promjena i dopuna podataka iz Izjave): | | |
| 11. | Datum primjene izjave |  | |
|  |  |  |  |
| **DODATNE NAPOMENE ZA KORISNIKA USLUGE** | | | |
| Korisnik usluge je dužan vratiti davatelju usluge 2 primjerka potpisane Izjave u pisanom obliku u roku 15 dana od dana zaprimanja iste (poštom, elektroničkim putem, osobno u prostorije „Novokoma“). | | | |
| Davatelj usluge nakon zaprimanja Izjave dužan je korisniku usluge vratiti jedan ovjereni primjerak Izjave u roku 8 dana od zaprimanja iste. | | | |
| Davatelj usluge dužan je primijeniti podatak iz Izjave koji je naveo korisnik usluge (očitovanje korisnika usluge) kada je taj podatak u skladu sa Zakom, Uredbom i Odlukom. | | | |
| Ukoliko korisnik usluge ne dostavi davatelju usluge Izjavu u roku 15 dana od dana zaprimanja iste, primjenjivat će se podaci iz Izjave koje je naveo davatelj usluge. | | | |
| Ukoliko se nekretnina ne koristi minimalno godinu dana ili više ili u slučaju kada dođe do prestanka statusa korisnika usluge, smatra se da su stečeni uvjeti za raskid | | | |
| Korisnik usluge dužan je obavijestiti davatelja usluge o svakoj promjeni podataka iz Izjave u roku od 15 dana od dana kada je nastupila promjena, kao i o svakoj drugoj namjeravanoj promjeni podataka iz Izjave u roku od 15 dana prije dana od kojeg će se primjenjivati namjeravana promjena. | | | |
| U slučaju pozitivnog očitovanja korisnika usluge o vlastitom kompostiranju, davatelj usluge izvršit će provjeru istinitosti očitovanja uvidom u komposter ili kompostište korisnika usluge, te izdati potvrdu kao dokaz o vlastitom kompostiranju. | | | |
| Korisnik usluge može se informirati o propisanim odredbama koje uređuju sustav sakupljanja komunalnog otpada (Odluka, Cjenik, Zakon i Uredba) na mrežnoj stranici ili u prostorijama „ Novokom“ d.o.o. | | | |
|  |  |  |  |
| Potpisom ove Izjave korisnik potvrđuje da je upoznat sa svim odredbama Ugovora koji se smatra sklopljenim dostavom Izjave davatelju usluge. Ugovor o korištenju usluge smatra se sklopljenim kada korisnik usluge dostavi Izjavu ili prilikom prvog korištenja javne usluge ili zaprimanja na korištenje spremnika za miješani komunalni otpad ukoliko korisnik ne dostavi Izjavu. | | | |
|  |  |  |  |
| „Novokom“ d.o.o.\_\_\_\_\_\_\_\_\_\_\_\_\_ | | Korisnik usluge\_\_\_\_\_\_\_\_\_\_\_\_\_\_ | |
|  |  |  |  |
|  |  |  |  |
| U Novskoj, \_\_\_\_\_\_\_\_\_\_\_\_\_\_\_ | |  |  |